ကောလင်းမြို့နယ်

ကောလင်းမြို့နယ် သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ကောလင်းခရိုင်ရှိ မြို့နယ်တစ်ခု ဖြစ်သည်။ယခင်က ကသာခရိုင်အတွင်း ပါဝင်ခဲ့သည်။ မြို့နယ်ရုံးစိုက်ရာမြို့မှာ ကောလင်းမြို့ ဖြစ်သည်။

ပထဝီဝင်အ​နေအထား
ကောလင်းမြို့နယ်သည် အရှေ့ဘက်နှင့်အနောက်ဘက်တွင်ရှည်လျားပြီး တောင် မြောက်မှာကျဉ်းမြောင်းသည်။ မန္တလေး-မြစ်ကြီးနား ရထားလမ်းပေါ်တွင်နည်ရှိပြီး အထက်မြန်မာပြည် အဓိက ဘူတာရုံ တစ်ရုံကိုပိုင်ဆိုင်ထားသည်။ မြို့အရှေ့ဘက် ၁၄ မိုင်အကွာတွင် ရွှေဘို-မြစ်ကြီးနား ပြည်ထောင်စု ကားလမ်းမ ကြီးရှိသည်။ ဆန်စပါး ကိုအဓိက စိုက်ပျိုးသည်။ ကောလင်း-မန္တလေး အမြန်ရထား၊ ကားလိုင်းများစွာပြေးဆွဲလျက်ရှိသည်။ မြောက်ဘက်တွင် ဝန်းသို တောင်ဘက်တွင်ကျွန်းလှ မြို့နယ် အနောက်ဘက်တွင်ပင်လယ်ဘူးမြို့နယ် အရှေဖက်တွင် ထီးချိုင့်မြို့နယ် တို့နှင့်ဆက်စပ်နေသည်။ ၂၀၁၄ ခုနှစ်သန်းခေါင်စာရင်းအရ လူဦးရေ  ၁၄၅,၂၉၇ ယောက်ခန့် နေထိုင်လျက်ရှိသည်။ မြို့ပေါ်တွင် ၂၁,၄၃၁ ယောက်နေထိုင်ပြီး အများစုဖြစ်သော ၁၂၃,၈၆၆ ယောက်သည် ကျေးလက်တွင်နေထိုင်ကြသည်။  အမျိုးသားဦးရေမှာ ၆၉,၇၈၂ ယောက်ရှိပြီး အမျိုးသမီးဦးရေမှာ ပိုမိုများပြား၍ ၇၅,၅၁၅ ယောက်ရှိသည်။

ကိုးကား

စစ်ကိုင်းတိုင်းဒေသကြီးရှိ မြို့နယ်များ